section_heading: Biografija
paragraph_text: Safura Salim kizi Alizade rođena je 20. rujna 1992. u Bakuu. Otac joj je profesionalni slikar, a majka pijanistica i modna dizajnerica. Pjevati je počela vrlo mlada. Prvi nastup imala je s 6 godina. Nakon toga je pjevala u dječjim sastavima Sharg Ulduzlari i Bulbullar. Zatim je učila svirati violinu u glazbenoj školi u Bakuu, te kasnije saksofon i klavir. Pobijedila je na nacionalnom natjecanju Yeni Ulduz (8. sezona). Nakon osmog razreda je pohađala školu broj 23 u Bakuu.